LV Eiropas Savienības Oficiālais Vēstnesis C 200/3

Paziņojums par vienam Taivānas uzņēmumam piešķirto atbrīvojumu no antidempinga pasākumiem, kas piemērojami glifosāta importam, ko ieved no Taivānas

(2005/C 200/03)

Komisija ir saņēmusi informāciju par Taivānas uzņēmumu, kam tika piešķirts atbrīvojums no antidempinga pasākumiem, kurus pagarināja 2002. gadā un kas piemērojami glifosāta importam, ko ieved no Taivānas.

1. Produkts un esošie pasākumi

Atbilstošais produkts ir glifosāts ar KN kodiem ex 2931 00 95 un ex 3808 30 27.

Padome ar Regulu (EK) Nr. 368/98 (1) ieviesa galīgus antidempinga pasākumus attiecībā uz Ķīnas Tautas Republikas (ĶTR) izcelsmes glifosāta ievešanu. 2002. gada janvārī pēc tiesību aktu apiešanas izmeklēšanas saskaņā ar 13. pantu Padomes 1995. gada 22. decembra Regulā (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (2) (“pamatregula”) Padome ar Regulu (EK) Nr. 163/2002 (3) pagarināja maksājumus, kas uzlikti glifosāta importam, kura izcelsme ir ĶTR, glifosāta importam, kuru ieved no Malaizijas un Taivānas (kuru deklarētā izcelsmes valsts ir vai nav Malaizija vai Taivāna), izņemot to, ko ražojusi Sinon Corporation Taivānā un viens minētais uzņēmums Mailazijā

Pēc pārbaudes saskaņā ar pamatregulas 11. panta 2. un 3. punktu Padome ar Regulu (EK) Nr. 1683/2004 (4) uzlika antidempinga nodevu tāda glifosāta importam, kura izcelsme ir Ķīnas Tautas Republikā un pagarināja šos maksājumus glifosāta importam, kuru ieved no Malaizijas un Taivānas (kuru deklarētā izcelsmes valsts ir vai nav Malaizija vai Taivāna), atkal izņemot tos glifosāta importus, ko ražojusi Sinon Corporation Taivānā un viens minētais uzņēmums Mailazijā.

2. Jaunākās attīstības tendences

Komisija ir saņēmusi informāciju ziņojuma veidā no vadoša uzņēmuma, kurš specializējies uzņēmumam specifiskas informācijas sniegšanā attiecībā uz inter alia uz tādiem jautājumiem kā akciju daļas, norādot uz pastāvošu saikni starp Sinon Corporation un otro Taivānas uzņēmumu. Šis otrais Taivānas uzņēmums, kurš arī ir iesaistīts glifosāta eksportā, nesadarbojās iepriekšminētajā izmeklēšanā par tiesību aktu apiešanu un tāpēc uz to attiecas pagarinātie pasākumi. Sinon Corporation neatklāja vai neapliecināja jebkādas saiknes ar otro Taivānas uzņēmumu gan izmeklēšanas par tiesību aktu apiešanu laikā, gan arī pēc tās.

Saiknes esamība starp Sinon Corporation un uzņēmumu, kurš ir iesaistīts glifosāta eksportā, kas nesadarbojās apiešanas izmeklēšanas laikā, ja tāda tiktu konstatēta izmeklēšanas laikā, būtu izslēgusi iespēju piešķirt Sinon Corporation atbrīvojumu no pagarinātajiem maksājumiem. Tādēļ varētu būt nepieciešama atbrīvojuma atpakaļejoša atsaukšana, ja būtu pamatots tas, ka Sinon Corparation sniegusi nepatiesu vai maldinošu informāciju. Tāpat saikne starp Sinon Corporation un uzņēmumu, uz kuru attiecas pagarinātie pasākumi, kas radīta pēc atbrīvojuma piešķiršanas, ja tiks apstiprināta, var prasīt šī atbrīvojuma atsaukšanu. Ņemot vērā iepriekš minēto, jāpārbauda, vai Sinon Corporation atbilda visiem nosacījumiem attiecībā uz atbrīvojumu no pagarinātajiem pasākumiem glifosāta importam, kas ievests no Taivānas, laikā, kad tika piešķirts atbrīvojums un, ja tā, tad, vai tā turpināja ievērot šos nosacījumus līdz šai dienai.

3. Procedūra

Lai iegūtu informāciju, ko Komisija uzskata par vajadzīgu šai pārbaudei, Komisija sūtīs šī paziņojuma kopiju un anketas Sinon Corporation un informēs Taivānas kompetentās iestādes. Šai informācijai un apstiprinošiem pierādījumiem jānonāk Komisijā 21 dienas laikā pēc šā paziņojuma publicēšanas Eiropas Savienības Oficiālajā Vēstnesī, ja vien nav norādīts citādi.

Ar šo visas ieinteresētās puses tiek aicinātas darīt zināmus savus viedokļus, iesniegt informāciju, kas nav iekļauta anketās, un apstiprinošus pierādījumus. Šai informācijai un apstiprinošiem pierādījumiem jānonāk Komisijā 21 dienas laikā pēc šā paziņojuma publicēšanas Eiropas Savienības Oficiālajā Vēstnesī, ja vien nav norādīts citādi.

Turklāt Komisija var uzklausīt ieinteresētās personas, ja tās ir iesniegušas pieprasījumu, kurā norādīts, ka ir īpaši iemesli, lai tās uzklausītu. Šai informācijai un apstiprinošiem pierādījumiem jānonāk Komisijā 21 dienas laikā pēc šā paziņojuma publicēšanas Eiropas Savienības Oficiālajā Vēstnesī, ja vien nav norādīts citādi.

Visiem ieinteresēto pušu iesniegumiem un pieprasījumiem jābūt rakstveidā (tie nedrīkst būt elektroniskā formā, izņemot gadījumus, kad tas ir norādīts), norādot ieinteresētās personas nosaukumu, adresi, e-pasta adresi, tālruni, faksa un/vai teleksa numuru. Visiem rakstiskajiem iesniegumiem, ieskaitot šajā paziņojumā pieprasīto informāciju, aizpildītām aptaujas lapām un korespondencei, ko ieinteresētās puses veic konfidenciāli, jābūt ar norādi “Ierobežotai lietojamībai”, (5) un saskaņā ar pamatregulas 19. panta 2. punktu dokumentiem pievieno nekonfidenciālu versiju ar norādi “IZSKATĪŠANAI IEINTERESĒTAJĀM PUSĒM”.

Komisijas adrese sarakstei:

European Commission Directorate General for Trade Directorate B Office: J-79 5/16 B-1049 Brussels Fax (32-2) 295 65 05.

4. Nevēlēšanās sadarboties

Ja kāda ieinteresētā persona atsakās nodrošināt piekļuvi vajadzīgajai informācijai vai citādā veidā to nesniedz noteiktajā termiņā, vai arī būtiski kavē izmeklēšanu, pozitīvus vai negatīvus secinājumus saskaņā ar pamatregulas 18. pantu var izdarīt, pamatojoties uz pieejamajiem faktiem.

Ja konstatē, ka kāda ieinteresētā persona ir sniegusi nepatiesu vai maldinošu informāciju, šo informāciju neņem vērā un izmanto pieejamos faktus. Ja kāda ieinteresētā persona nesadarbojas vai sadarbojas tikai daļēji un līdz ar to konstatējumi saskaņā ar pamatregulas 18. pantu pamatojas uz rīcībā esošajiem faktiem, šai personai rezultāts var būt mazāk labvēlīgs, nekā tad, ja tā būtu sadarbojusies.

(1) OV L 47, 18.2.1998., 1. lpp., Regulā jaunākie grozījumi izdarīti ar Regulu (EK) Nr. 1086/2000 (OV L 124, 25.5.2000., 1. lpp.).

(2) OV L 56, 6.3.1996., 1. lpp., Regulā jaunākie grozījumi izdarīti ar Regulu (EK) Nr. 461/2004 (OV L 77, 13.3.2004., 12. lpp.)

(3) OV L 30, 31.1.2002., 1. lpp.

(4) OV L 303, 30.9.2004., 1. lpp.

(5) Tas nozīmē, ka dokuments paredzēts tikai iekšējai lietošanai. To aizsargā saskaņā ar Eiropas Parlamenta un Padomes Regulas (EK) Nr. 1049/2001 4. pantu (OV L 145, 31.5.2001., 43. lpp.). Tas ir konfidenciāls dokuments saskaņā ar Padomes Regulas (EK) Nr. 384/96 19. pantu (OV 56, 6.3.1996., 1. lpp) un 6. pantu PTO Nolīgumā par GATT 1994 VI panta īstenošanu (Antidempinga nolīgums).